# Файлова система

**Файловете** (_Термин на Английски език: Files_) са базово понятие във всички популярни операционни системи. Това напълно се отнася и за ОС Линукс, която се характеризира с това, че в нея “всичко е файл” (“everything is a file”). Файловете се групират в **директории** (_Термин на Английски език: Folders_), които от своя страна могат да съдържат други под-директории и по този начин се създава дървовидна структура.

[Файловата система](https://github.com/fosscourse/wiki/wiki/%D0%A4%D0%B0%D0%B9%D0%BB%D0%BE%D0%B2%D0%B0_%D1%81%D0%B8%D1%81%D1%82%D0%B5%D0%BC%D0%B0_%D0%B2_%D0%9B%D0%B8%D0%BD%D1%83%D0%BA%D1%81_-_%D1%81%D1%82%D1%80%D1%83%D0%BA%D1%82%D1%83%D1%80%D0%B0_%D0%B8_%D0%BE%D1%81%D0%BD%D0%BE%D0%B2%D0%BD%D0%B8_%D0%BF%D0%BE%D0%BD%D1%8F%D1%82%D0%B8%D1%8F) е начина за структуриране и организация на данните в компютъра. Тя представлява служебна таблица записана на диска, която операционната система използва, за да получи достъп до файловете. Записите в таблицата се наричат **inode** и накратко могат да се определят като сериен номер на файла.

Основни команди за работа с файловата система под Линукс са представени в таблицата по-долу:

| Команда | Описание                                             |
| ------- | ---------------------------------------------------- |
| pwd     | Отпечава името на текущата директория                |
| ls      | Списък на съдържанието на директорията               |
| mkdir   | Създава директория                                   |
| cd      | Смяна на работната директория                        |
| rmdir   | Изтриване на директория                              |
| cp      | Копиране на файлове и директории                     |
| mv      | Преместване и/или преименуване на файлове            |
| rm      | Изтриване на файлове и/или директории                |
| ln      | Създава връзка между файлове                         |
| cat     | Конкатенира файлове и отпечатва на стандартния изход |
